Frú forseti . Hv. þingmaður sem hér stendur ætti hugsanlega að biðjast afsökunar ? Hafi ég sagt þetta með þessari ónákvæmni eins og hv. þm. Unnur Brá Konráðsdóttir skilur það , bið ég hana afsökunar . Slík var ekki meining mín . Meining mín var bara að segja að ekki hefði verið skilað áliti af hálfu nefndarinnar sem hægt væri að mæla fyrir þar sem ég hafði rökin frammi í málinu og það sagði ég að hefði valdið mér vonbrigðum . Ég hefði kosið að sjá slíkt álit . Til þess að geta tekist á í málefnalegri umræðu þurfa bæði sjónarmiðin að liggja skriflega fyrir þingheimi .